Diari Oficial de la Generalitat Valenciana


Sumari del DOGV 7930, del 02-12-2016 (2016/9517)

RESOLUCIÓ de 22 de novembre de 2016, de la Presidència de la Generalitat, per la qual s'aprova la bandera del municipi de Tous.
-------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9517


Data del document
:   22-11-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Tous

RESOLUCIÓ de 22 de novembre de 2016, de la Presidència de la Generalitat, per la qual s'aprova la bandera del municipi de Tous. [2016/9517]  
El municipi de Tous (València), en les sessions del Ple de l'Ajuntament de 6 de juny de 2016 i de 5 de setembre de 2016, va adoptar l'acord d'aprovació de la bandera municipal, amb majoria del nombre legal de membres de la corporació local.  
El Consell Tècnic d'Heràldica i Vexil·lologia, en la sessió de data 23 de setembre de 2016, va emetre un dictamen favorable sobre la proposta d'aprovació de la bandera municipal, així com de la representació gràfica del símbol local.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i en els articles 13 i següents del Decret 116/1994, de 21 de juny, fins la seua derogació, i en els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
La disposició transitòria única del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, estableix que els expedients d'aprovació, modificació o rehabilitació de símbols locals iniciats abans de la data d'entrada en vigor d'aquest decret s'ajustaran, quant a la seua resolució, al procediment previst en aquest decret, sense perjudici de la conservació dels actes vàlidament realitzats en la seua tramitació, particularment pel que fa als acords locals i al dictamen emés per l'òrgan consultiu.  
Per aquests motius, i fent ús de les atribucions conferides per la legislació vigent, resolc:  
Aprovar la bandera del municipi de Tous (València), que queda organitzada de la manera següent:  
Bandera de proporcions 2:3. Partida per meitat en baix. En la primera meitat, de blau, castell blanc o gris perla, maçonat i aclarit en negre. En la segona meitat, de roig, la figura de l'arcàngel sant Miquel.  
Contra aquesta resolució, les persones interessades podran interposar directament el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas de l'entitat local, no es pot interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació, o publicació, si és el cas, en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 22 de novembre de 2016.- El president, p. d. (R 12.02.2016; DOCV 17.02.2016), el secretari autonòmic de Presidència: Andreu Ferrer Bautista.